17. ΑΠΟΦΑΣΗ ΥΠΟΥΡΓΟΥ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ Αριθ.30324/1175 της 24 Μαΐου/14 Ιουν. 1983 (ΦΕΚ Β΄ 337) Σύσταση Κλιμακίων Ελέγχου Ποιότητας Περιβάλλοντος-ΚΕΠΠΕ Γενικού Περιβαλλοντικού Ελέγχου. Έχοντας υπόψη: Ι.Τον Νόμ. 1327 (ΦΕΚ 21Α/7.2.83) για την κύρωση και συμπλήρωση της Πράξης Νομοθετ. Περιεχομένου της 18 Ιουν. 1982 (ΦΕΚ 73Α/1982) «Αντιμετώπιση έκτακτων επεισοδίων ρύπανσης του Περιβάλλοντος και ρύθμιση συναφών θεμάτων» και ιδίως τις διατάξεις των άρθρ. 2, 3 και 5. 2.Το Π.Δ.434/1984 «Καθορισμός αρμοδιοτήτων, καθηκόντων, προσόντων, δικαιωμάτων και υποχρεώσεων του προσωπικού της Ειδικής Υπηρεσίας Δήμων και Κοινοτήτων του άρθρ. 24 του Νόμ. 1065/1980» και ιδίως τις διατάξεις των παρ. 1 και 6 του άρθρ. 1 αυτού, αποφασίζουμε: Σύσταση Κλιμακίων Ελέγχου Ποιότητας Περιβάλλοντος Άρθρ.1.-Σε κάθε Δ/νση Πολεοδομίας των διαμερισμάτων της Νομαρχίας Αττικής και την Δ/νση Πολεοδομίας της Νομαρχίας Θεσσαλονίκης συνιστώνται από ένα Κλιμάκιο Ελέγχου Ποιότητας Περιβάλλοντος (ΚΕΠΠΕ), Γενικού Περιβαλλοντικού Ελέγχου. Σύνθεση Άρθρ.2.-Κάθε ΚΕΠΠΕ Γενικού Περιβαλλοντικού Ελέγχου αποτελείται από: Ένα Πολιτικό Μηχανικό Διπλ. του Εθνικού Μετσόβειου Πολυτεχνείου ή ισότιμης σχολής του εσωτερικού ή εξωτερικού ή ένα Γεωπόνο ή ένα Δασολόγο. Ένα Τεχνολόγο ΚΑΤΕΕ με ειδικότητα Τοπογράφου ή Πολ. Μηχανικού. Έναν εκπρόσωπο της Τοπικής Αυτοδιοίκησης που ορίζεται από τον εκάστοτε Δήμο ή Κοινότητα στην περιοχή του οποίου πραγματοποιείται ο έλεγχος. (Αντί για τη σελ. 326,07) Σελ. 326,07(α) Τεύχος Ζ61-Σελ. 67 Χωροταξία και Περιβάλλον 24.Γ.κ.10-17 Αρμοδιότητες Περιβαλλοντικού Ελέγχου Άρθρ.3.-Τα ΚΕΠΠΕ Γενικού Περιβαλλοντικού Ελέγχου ασκούν κυρίως αρμοδιότητες δευτεροβαθμίου επιλεκτικού ελέγχου με στόχο την προστασία του περιβάλλοντος βάσει των κειμένων διατάξεων, καθώς και κάθε δραστηριότητα σχετική με την απογραφή περιβαλλοντικών προβλημάτων, Ειδικώτερα: α)Απογράφουν και καταγράφουν σε κατάλληλους χάρτες όλες τις δραστηριότητες και χρήσεις γης της περιοχής του Λεκανοπεδίου Αθηνών, του Θριάσιου Πεδίου και της πόλεως Θεσσαλονίκης που δημιουργούν πρόβλημα σκόνης και γενικά εκπομπών αιωρουμένων σωματιδίων που συμβάλλουν στη μείωση της ορατότητας (π.χ. ανοικτοί χώροι, εργοτάξια, μάνδρες οικοδομικών υλικών, λατομεία, διακίνηση αδρανών υλικών κλπ. χώροι απόρριψης σκουπιδιών κλπ.) β)Αξιολογούν την λειτουργία τέτοιων δραστηριοτήτων την σοβαρότητα του τοπικού προβλήματος που δημιουργούν και εισηγούνται κατά περίπτωση τη λήψη κατάλληλων μέτρων συγκεκριμένων, τόσο προς τις αρμόδιες υπηρεσίες όσο και προς τους υπεύθυνους των διάφορων δραστηριοτήτων (π.χ. προσωρινές φυτοκαλύψεις, κατάλληλος χειρισμός υλικών κλπ.). Οργάνωση και λειτουργία των ΚΕΠΠΕ Άρθρ.4.-Τα ΚΕΠΠΕ Γενικού Περιβαλλοντικού Ελέγχου συνεργάζονται για την εφαρμογή των διατάξεων αυτής της Απόφασης με τις συναρμόδιες και ειδικότερα με το προσωπικό της Ειδικής Υπηρεσίας Δήμων και Κοινοτήτων σύμφωνα με τα καθοριζόμενα στις διατάξεις της παρ. 6 του άρθρ. 1 και του άρθρ. 3 του Π.Δ. 434/1982. 2.Τα ΚΕΠΠΕ υποστηρίζονται στη λειτουργία τους με τεχνικές οδηγίες και κατευθύνσεις από το Πρόγραμμα Ελέγχου Ρύπανσης Περιβάλλοντος Αθηνών (ΠΕΡΠΑ) του ΥΧΟΠ. Το ΠΕΡΠΑ συντάσσει ανά δίμηνο έκθεση για τις δραστηριότητες και τ’ αποτελέσματα της λειτουργίας των ΚΕΠΠΕ που διαβιβάζεται στον Υπουργό ΧΟΠ. 3.Τα ΚΕΠΠΕ μπορούν να λειτουργούν για την κάλυψη έκτακτων αναγκών ελέγχου σε 24ωρη βάση και η σύνθεση τους μπορεί να μεταβάλλεται σε εξαιρετικές περιπτώσεις ανάγκης. Σελ. 326,08(α) Τεύχος Ζ61-Σελ. 68 Ενημέρωση συναρμόδιων φορέων και Τοπικής Αυτοδιοίκησης Άρθρ.5.-Τ’ αποτελέσματα των ελέγχων που διενεργούν τα ΚΕΠΠΕ κοινοποιούνται στο ΠΕΡΠΑ, στον αντίστοιχο Δήμο ή Κοινότητα και αντίστοιχα κοινοποιούνται από τις Ειδικές Υπηρεσίες Δήμων και Κοινοτήτων στα ΚΕΠΠΕ τ’ αποτελέσματα των ελέγχων που αυτές οι τελευταίες διενεργούν. Κυρώσεις Άρθρ.6.-Το κάθε ΚΕΠΠΕ διαπιστώνοντας παράβαση ισχυουσών διατάξεων, όρων ή κανονισμών στον τομέα της αρμοδιότητάς τους, συντάσσει Πράξη Ελέγχου που συνυπογράφεται απ’ όλα τα μέλη του ΚΕΠΠΕ, όπου βεβαιώνεται η παράβαση και ο παραβάτης, την οποία διαβιβάζει στην κατά περίπτωση αρμόδια αρχή για την επιβολή των νομίμων κυρώσεων. Προκειμένου για παραβάσεις που σημειώνονται στο πλαίσιο εφαρμογής των Υπουργικών Αποφάσεων που εκδίδονται κατ’ εξουσιοδότηση του Νόμ. 1327/ΦΕΚ 21Α/7-12-82 για την κύρωση και συμπλήρωση της Πράξης Νομοθετ. Περιεχομένου της 18-6-1982 για την «αντιμετώπιση έκτακτων επεισοδίων ρύπανσης του περιβάλλοντος και ρύθμιση συναφών θεμάτων» επιβάλλονται οι κυρώσεις που προβλέπονται στο άρθρ. 3 της παραπάνω Πράξης Νομοθετ. Περιεχομένου. Έναρξη ισχύος Άρθρ.7.-Η ισχύς της αυτής απόφασης αρχίζει από τη δημοσίευσή της στην Εφημερίδα της Κυβέρνησης. 24.Γ.κ.17 Χωροταξία και Περιβάλλον 